proxectonos/corpus_dominio_legal_administrativo_tmp huggingface dataset:
RESOLUCIÓN do 11 de abril de 2022 pola que se ordena a publicación do Acordo do Consello da Xunta de Galicia do 8 de abril de 2022 polo que se aproba a modificación da relación de postos de traballo da Consellería de Infraestruturas e Mobilidade.
Consellería de Facenda e Administración Pública — III. Outras disposicións — 25/04/2022

A aprobación da modificación da relación de postos de traballo da Consellería de Infraestruturas e Mobilidade xustifícase polas razóns indicadas no punto primeiro do acordo.
En consecuencia, por proposta da Consellería de Infraestruturas e Mobilidade e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 8 de abril de 2022, adoptou o seguinte
Primeiro. Aprobar a modificación da relación de postos de traballo da Consellería de Infraestruturas e Mobilidade nos termos que se sinalan no anexo a este acordo.
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 8 de abril de 2022, relativo á aprobación da modificación da relación de postos de traballo da Consellería de Infraestruturas e Mobilidade, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 11 de abril de 2022
RESOLUCIÓN do 11 de abril de 2022 pola que se ordena a publicación do Acordo do Consello da Xunta de Galicia do 8 de abril de 2022, polo que se aproba a relación de postos de traballo da Axencia Galega de Infraestruturas.
Consellería de Facenda e Administración Pública — III. Outras disposicións — 25/04/2022

A aprobación da relación de postos de traballo da Axencia Galega de Infraestruturas xustifícase polas necesidades funcionais e organizativas do organismo.
Nesta publicación figuran tamén 4 postos de Xefatura Servizo Provincial da AXI aos cales lles foron clasificadas as excepcionalidades da súa cobertura polo sistema de libre designación na Resolución do 14 de maio de 2018 pola que se ordena a publicación do Acordo do Consello da Xunta de Galicia do 9 de maio de 2018, polo que se aproba a modificación da relación de postos de traballo da Consellería de Infraestruturas e Vivenda e da Axencia Galega de Infraestruturas (DOG núm. 97, do 23 de maio).
En consecuencia, por proposta da Axencia Galega de Infraestruturas e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 8 de abril de 2022, adoptou o seguinte
Primeiro. Aprobar a relación de postos de traballo da Axencia Galega de Infraestruturas nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 8 de abril de 2022, relativo á aprobación da modificación da relación de postos de traballo da Axencia Galega de Infraestruturas, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 11 de abril de 2022
RESOLUCIÓN do 7 de abril de 2022, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación con determinados preceptos da Lei da Comunidade Autónoma de Galicia 18/2021, do 27 de decembro, de medidas fiscais e administrativas.
Vicepresidencia primeira e Consellería de Presidencia, Xustiza e Turismo — III. Outras disposicións — 25/04/2022

Conforme o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia, en relación con determinados preceptos da Lei da Comunidade Autónoma de Galicia 18/2021, do 27 de decembro, de medidas fiscais e administrativas, que figura como anexo desta resolución.
Santiago de Compostela, 7 de abril de 2022
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 14, 21, 22, 24, 25 e 26 da Lei da Comunidade Autónoma de Galicia 18/2021, do 27 de decembro, de medidas fiscais e administrativas.
2º. Designar un grupo de traballo para propoñer á Comisión de Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir este acordo no
Boletín Oficial del Estado
e no
Diario Oficial de Galicia
.
REAL DECRETO 304/2022, do 29 de abril, polo que se declara o cesamento de Alberto Núñez Feijóo como presidente da Xunta de Galicia.
Presidencia do Goberno — II. Autoridades e persoal — 30/04/2022

De conformidade co disposto no artigo 15.2 do Estatuto de autonomía de Galicia,
Declaro o cesamento, por petición propia, de Alberto Núñez Feijóo como presidente da Xunta de Galicia, agradecéndolle os servizos prestados.
Dado en Madrid o 29 de abril de 2022
RESOLUCIÓN do 5 de abril de 2022, da Secretaría Xeral da Igualdade, pola que se fai público o esgotamento do crédito da Resolución do 23 de decembro de 2021 pola que se establecen as bases reguladoras das subvencións destinadas ao fomento da contratación de mulleres que sofren violencia de xénero, no ámbito de colaboración coas entidades locais galegas, no marco do Pacto de Estado contra a violencia de xénero, e se convocan para o ano 2022 (código de procedemento SI461A).
Consellería de Emprego e Igualdade — III. Outras disposicións — 19/04/2022

A Resolución do 23 de decembro de 2021, da Secretaría Xeral da Igualdade, pola que se establecen as bases reguladoras das subvencións destinadas ao fomento da contratación de mulleres que sofren violencia de xénero, no ámbito de colaboración coas entidades locais galegas, no marco do Pacto de Estado contra a violencia de xénero, e se convocan para o ano 2022 (código de procedemento SI461A), establece que se concederán subvencións ata o esgotamento do crédito orzamentario, segundo o disposto no artigo 19.2 da Lei 9/2007, do 13 de xuño, de subvencións de Galicia. Para as subvencións obxecto desta convocatoria destinouse un crédito por importe total de 1.424.016 euros.
A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Tal como se establece no artigo 1.3 da Resolución do 23 de decembro de 2021, o procedemento de concesión destas axudas tramitarase en réxime de concorrencia non competitiva de acordo co establecido na Lei 9/2007, do 13 de xuño, de subvencións de Galicia, e ata o esgotamento do crédito orzamentario coas garantías previstas no artigo 31.4 de dita lei.
A disposición adicional única sinala que, unha vez esgotado o crédito, o órgano xestor deberá publicar o esgotamento da partida orzamentaria e a inadmisión de posteriores solicitudes.
En virtude do exposto anteriormente e no uso das facultades que teño atribuídas,
Artigo único
Dar a coñecer que o crédito orzamentario asignado ao financiamento das axudas contidas na Resolución do 23 de decembro de 2021, da Secretaría Xeral de Igualdade, pola que se establecen as bases reguladoras das subvencións destinadas ao fomento da contratación de mulleres que sofren violencia de xénero, no ámbito de colaboración coas entidades locais galegas, no marco do Pacto de Estado contra a violencia de xénero, e se convocan para o ano 2022, quedou esgotado con data do 21 de xaneiro de 2022 coa solicitude presentada ás 14.12 horas.
Santiago de Compostela, 5 de abril de 2022
CORRECCIÓN DE ERROS. Resolución do 25 de marzo de 2022 pola que se establecen as bases reguladoras para a concesión, en réxime de concorrencia competitiva, das axudas para o fomento da contratación de profesionais de alta cualificación para a realización de actividades de I+D+i e transferencia nas empresas e organismos de investigación en Galicia (programa Talento sénior), e se convocan para o ano 2022 (código de procedemento IN858A).
Axencia Galega de Innovación — III. Outras disposicións — 20/04/2022

Advertido erro no texto da citada resolución, publicada no
Diario Oficial de Galicia
número 69, do venres 8 de abril de 2022, procede efectuar a seguinte corrección:
No artigo 16. Comisión de Selección, punto 4, na páxina 22495, onde di: «– 2º criterio: maior puntuación no criterio 17.g)», debe dicir: «– 2º criterio: maior puntuación no criterio 17.c)».
RESOLUCIÓN do 25 de marzo de 2022, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 18/2021, do 27 de decembro, de medidas fiscais e administrativas de Galicia.
Vicepresidencia primeira e Consellería de Presidencia, Xustiza e Turismo — III. Outras disposicións — 20/04/2022

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei da Comunidade Autónoma de Galicia 18/2021, do 27 de decembro, de medidas fiscais e administrativas, que figura como anexo desta resolución.
Santiago de Compostela, 25 de marzo de 2022
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1º. Iniciar negociacións para resolver as discrepancias manifestadas en relación co artigo 39 e a disposición adicional segunda da Lei da Comunidade Autónoma de Galicia 18/2021, do 27 de decembro, de medidas fiscais e administrativas.
2º. Designar un grupo de traballo para propoñer á Comisión Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia
.
RESOLUCIÓN do 25 de marzo de 2022 pola que se notifican os informes de control de monitorización correspondentes á campaña da PAC 2021.
Fondo Galego de Garantía Agraria — III. Outras disposicións — 06/04/2022

Mediante a Orde do 15 de xaneiro de 2021 (DOG núm. 19, do 29 de xaneiro) a Consellería do Medio Rural regulou a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control no ano 2021.
O artigo 13.8 da dita orde dispón que os informes de control de expedientes suxeitos a control mediante monitorización se notificarán segundo o indicado no artigo 27, que indica que as resolucións poderán ser notificadas de acordo co establecido na Lei 39/2015. De conformidade co artigo 45.1 da citada lei, a notificación poderá realizarse mediante a publicación no Diario Oficial de Galicia cunha ligazón á páxina web do Fogga.
Conforme o anterior, esta dirección
Primeiro. Dar publicidade na web do Fogga ás listaxes dos informes de control mediante monitorización citados na Orde do 15 de xaneiro de 2021. As persoas interesadas poden acceder á dita web na seguinte ligazón:
https://fogga.xunta.gal/gl/pac/consultas_pac/monitorizacion
Segundo. Poñer á disposición das persoas interesadas os informes indicados no punto primeiro mediante a aplicación para teléfonos móbiles Sga@pp, dispoñible en Google Play ou en App Store, e a páxina web Portal de axudas PAC a través da seguinte ligazón:
https://fogga.xunta.gal/gl/pac/consultas_pac/portal_de_axudas_pac
Terceiro. As persoas interesadas disporán dun prazo de 10 días, contado a partir do día seguinte ao desta publicación, para formular as alegacións ou presentar os documentos ou xustificacións que xulguen pertinentes, consonte o que dispón o artigo 73 da Lei 39/2015, do 1 de outubro, do procedemento de administrativo común das administracións públicas.
Santiago de Compostela, 25 de marzo de 2022
RESOLUCIÓN do 6 de abril de 2022 pola que se modifica a Resolución do 11 de marzo de 2022 pola que se convoca un curso básico selectivo para o acceso á categoría de policía, escala básica dos corpos de policía local.
Academia Galega de Seguridade Pública — III. Outras disposicións — 12/04/2022

Co obxectivo de acadar a maior efectividade e coordinación con outras administracións, modifícase a Resolución do 11 de marzo de 2022 na que se convocou o curso básico selectivo para o acceso a categoría de policía, escala básica dos corpos de Policía local, no senso que a seguir se indica:
Este curso desenvolverase entre o 27 de abril de 2022 e o 20 de xaneiro de 2023, na forma que a continuación se indica:
–Na academia, en dous períodos:
1) Do 27 de abril ao 1 de xullo de 2022.
2) Do 3 de outubro de 2021 ao 20 de xaneiro de 2023.
– Nos concellos de procedencia e realizando o período de prácticas:
1) Do 2 de xullo ao 2 de outubro de 2022.
As clases lectivas na Agasp desenvolveranse de luns a venres en horario de mañá e tarde.
A Estrada, 6 de abril de 2022
ORDE do 4 de abril de 2022 pola que se nomea a Presidencia do Consello Regulador da Denominación de Orixe Protexida Mexillón de Galicia-Mejillón de Galicia.
Consellería do Mar — II. Autoridades e persoal — 08/04/2022

Mediante a Orde da Consellería do Mar do 17 de novembro de 2020 nomeáronse o presidente e os vicepresidentes do Consello Regulador da Denominación de Orixe Protexida Mexillón de Galicia-Mejillón de Galicia, tras o proceso electoral convocado mediante a Orde do 8 de xullo de 2020.
Como consecuencia da fusión de sociedades por absorción extinguiuse a personalidade xurídica da Presidencia, o que supón a perda dun dos requisitos para ter a condición de vogal do Pleno de acordo co artigo 59.1.g) da Orde do 20 de marzo de 2019 pola que se aproba o Regulamento da denominación de orixe protexida mexillón de Galicia e o seu Consello Regulador.
A perda da condición de vogal trae consigo tamén a perda da condición de presidente/a en aplicación do artigo 65.1.f) da devandita Orde do 20 de marzo de 2019.
O 23 de marzo de 2022 procedeuse á xuntanza dos vogais do Pleno do Consello para os efectos de elixir entre os seus membros a persoa que substitúa a actual Presidencia e foi elixido por unanimidade do Pleno a mercantil Calvo Conservas, S.L.U., representada por Manuel María Calvo García-Benavides, segundo certificación emitida polo secretario xeral do Consello Regulador da DOP Mexillón de Galicia.
Polo tanto, de acordo coas atribucións que teño conferidas polo Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores, e conforme o establecido na Orde do 20 de marzo de 2019 pola que se aproba o Regulamento da denominación de orixe protexida mexillón de Galicia e o seu Consello Regulador,
Artigo único
Nomear a mercantil Calvo Conservas, S.L.U., representada por Manuel María Calvo García-Benavides no cargo da Presidencia do Consello Regulador da Denominación de Orixe Protexida Mexillón de Galicia-Mejillón de Galicia, cuxo mandato será só polo tempo que lle restase ao anterior.
Santiago de Compostela, 4 de abril de 2022
RESOLUCIÓN do 30 de marzo de 2022 pola que se dá publicidade das entidades beneficiarias das axudas concedidas ao abeiro da Orde do 9 de decembro de 2021 pola que se establecen as bases que regulan a concesión das axudas para o fomento das razas autóctonas galegas e se convocan para o ano 2022.
Consellería do Medio Rural — III. Outras disposicións — 07/04/2022

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, e dando cumprimento ao artigo 45.1.b) da Lei 39/2015, do 1 de outubro, do procedemento administrativo común das administracións públicas, a Dirección Xeral de Gandaría, Agricultura e Industrias Agroalimentarias, por delegación do conselleiro,
Dar publicidade á resolución de adxudicación das axudas concedidas pola Consellería do Medio Rural ao abeiro da Orde do 9 de decembro de 2021 pola que se establecen as bases que regulan a concesión das axudas para o fomento das razas autóctonas galegas e se convocan para o ano 2022, que figuran como anexo nesta resolución.
Santiago de Compostela, 30 de marzo de 2022
a) Norma reguladora da convocatoria: Orde do 9 de decembro de 2021 pola que se establecen as bases que regulan a concesión das axudas para o fomento das razas autóctonas galegas e se convocan para o ano 2022 (código de procedemento MR536A).
b) Aplicación orzamentaria: 14.04.713C.781.1.
Crédito orzamentario: 200.000,00 €.
c) Finalidade:
– O aumento da rendibilidade das explotacións gandeiras galegas, da súa viabilidade e do nivel de vida dos gandeiros.
– A modernización do sector gandeiro galego en materia de xenética, sanidade e produción animal.
– A mellora da eficiencia dos sistemas produtivos agrarios e das calidades nas súas producións.
– A optimización na utilización das oportunidades e recursos dispoñibles.
d) Destinatarios:
As organizacións ou asociacións de gandeiros recoñecidas pola Comunidade Autónoma de Galicia, para o fomento das razas autóctonas galegas.
e) Contra a presente resolución, que pon fin á vía administrativa, cabe interpor recurso potestativo de reposición ante o conselleiro do Medio Rural, no prazo dun mes, contado a partir do día seguinte ao da súa notificación de conformidade co establecido no artigo 124 da Lei 39/2015, do 1 de outubro, do procedemento administrativo común das administracións públicas (BOE núm. 236, do 2 de outubro).
Tamén poderá interpoñer directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da súa notificación.
f) Beneficiarios e importe concedido:
RESOLUCIÓN do 31 de marzo de 2022, da Secretaría Xeral de Educación e Formación Profesional, pola que se designan os membros e se fai pública a composición do xurado que seleccionará, analizará e valorará as solicitudes das persoas aspirantes aos premios extraordinarios de formación profesional de grao superior correspondentes ao curso 2020/21.
Consellería de Cultura, Educación e Universidade — III. Outras disposicións — 07/04/2022

A Orde da Consellería de Cultura, Educación e Universidade, do 8 de marzo de 2022, pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2020/21 (Diario Oficial de Galicia núm. 55, do 21 de marzo) establece no seu artigo 11 que, para a selección, análise e valoración das solicitudes, a persoa titular da Secretaría Xeral de Educación e Formación Profesional designará un xurado de selección composto por un presidente ou unha presidenta e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de Educación.
De conformidade co establecido no citado artigo 11 e na disposición derradeira primeira da citada Orde do 8 de marzo de 2022,
Designar os membros do xurado de selección que deberá seleccionar, analizar e valorar as solicitudes das persoas aspirantes aos premios extraordinarios de formación profesional de grao superior correspondentes ao curso 2020/21 e facer pública a súa composición, que é a que figura a seguir:
– Titulares:
Presidente: Iván Mira Fernández, subdirector xeral de Ordenación, Inspección e Avaliación do Sistema Educativo, por delegación do secretario xeral de Educación e Formación Profesional.
Vogais:
Carlos Vázquez Mariño, subdirector xeral de Formación Profesional.
Jesús Manuel Rodríguez Buján, xefe do Servizo de Programación da Formación Profesional.
Xosé Romarís Lens, xefe do Servizo de Ordenación Educativa.
– Suplentes:
Presidente: Juan Durán Alonso, subdirector xeral de Aprendizaxe Permanente e Ensinanzas de Réxime Especial.
Vogais:
José Antonio Jardón Bahía, xefe do Servizo de Xestión da Formación Profesional.
Mª Rosario Couto López, xefa do Servizo de Relación co Sistema Produtivo e Acreditación de Competencias.
Esteban Calviño Louzao, xefe do Servizo de Planificación e Coordinación da Inspección Educativa.
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 31 de marzo de 2022
EXTRACTO da Orde do 18 de marzo de 2022 pola que se convocan axudas para financiar as actividades das confederacións e federacións de nais e pais do alumnado, e das asociacións de nais e pais do alumnado de centros de educación especial para o ano 2022 (código de procedemento ED507A).
Consellería de Cultura, Educación e Universidade — III. Outras disposicións — 01/04/2022

BDNS (Identif.): 617591.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
As confederacións e federacións de nais e pais do alumnado, e as asociacións de nais e pais do alumnado de centros de educación especial da Comunidade Autónoma de Galicia.
Segundo. Obxecto
As axudas teñen como obxecto apoiar e incrementar a realización de actividades por parte das entidades antes sinaladas, mediante a subvención dos gastos ocasionados por elas, así como dos derivados da xestión administrativa, da adquisición de material non inventariable e do mantemento ordinario das instalacións desde o 1 de xaneiro ata o 31 de outubro de 2022.
Terceiro. Bases reguladoras
Orde do 18 de marzo de 2022 pola que se convocan axudas para financiar as actividades das confederacións e federacións de nais e pais do alumnado, e das asociacións de nais e pais do alumnado de centros de educación especial para o ano 2022 (código de procedemento ED507A).
Cuarto. Importe
Axudas cunha dotación total de 60.271,00 euros, cantidade que procede de fondos propios da Comunidade Autónoma de Galicia.
Quinto. Prazo de presentación de solicitudes
Será dun mes, contado a partir do día seguinte ao da publicación desta orde no
Diario Oficial de Galicia.
Santiago de Compostela, 18 de marzo de 2022
ORDE do 29 de marzo de 2022 pola que se modifica a autorización do Centro Privado Plurilingüe Galaxia, de Ribeira.
Consellería de Cultura, Educación e Universidade — III. Outras disposicións — 07/04/2022

A persoa representante da titularidade do Centro Privado (CPR) Plurilingüe Galaxia, de Ribeira, solicita a autorización dunha (1) unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1  Modificación da autorización
Modificar a autorización para unha (1) unidade de educación especial no centro que se sinala a seguir:
Denominación xenérica: centro privado (CPR) plurilingüe.
Denominación específica: Galaxia.
Código do centro: 15014520.
Domicilio: rúa Estatuto, s/n.
Código postal: 15960.
Localidade: Ribeira.
Concello: Ribeira.
Provincia: A Coruña.
Titular: Colegio Galaxia, S.L.
Composición resultante:
• 6 unidades do segundo ciclo de educación infantil.
• 12 unidades de educación primaria.
• 8 unidades de educación secundaria obrigatoria.
• 1 unidade de educación especial.
• Bacharelato: 4 unidades, das modalidades de Ciencias, Humanidades e Ciencias Sociais.
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Universidade da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de marzo de 2022
EXTRACTO da Resolución do 24 de marzo de 2022, da Dirección Xeral de Comercio e Consumo, pola que se acorda publicar as bases reguladoras dos premios de Artesanía de Galicia e a súa convocatoria para o ano 2022 (código de procedemento IN200A).
Vicepresidencia segunda e Consellería de Economía, Empresa e Innovación — III. Outras disposicións — 01/04/2022

BDNS (Identif.): 618046.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.go.es/bdnstrans/index).
Primeiro.
Beneficiarias/os
Persoas e obradoiros artesáns con recoñecida traxectoria profesional e que están ou estiveron inscritos no Rexistro Xeral de Artesanía de Galicia, segundo o premio a que opten.
Segundo.
Obxecto
Estas bases teñen por obxecto regular a concesión dos premios de Artesanía de Galicia como un recoñecemento á mellora continua no labor dos profesionais do sector artesán galego e contribuír ao seu desenvolvemento económico e promocional.
Os premios de Artesanía de Galicia constan das seguintes modalidades:
a) Premio Artesanía de Galicia 2022.
b) Premio Traxectoria 2022.
c) Premio Bolsa Eloy Gesto 2022.
Terceiro.
Bases reguladoras
Publícanse conxuntamente coa convocatoria.
Cuarto.
Importe
Destínase un total de 13.000 euros con cargo aos orzamentos da Fundación Pública Artesanía de Galicia.
Os premios de Artesanía de Galicia constarán das seguintes categorías:
Premio Artesanía de Galicia 2022.
Dotación de 9.000 € e trofeo acreditativo.
Premio Traxectoria 2022.
Trofeo acreditativo e sen dotación económica.
Premio Bolsa Eloy Gesto 2022.
Bolsa de formación de 4.000 € e diploma acreditativo.
Quinto.
Prazo de presentación de solicitudes
O prazo de presentación de candidaturas iníciase a partir das 8.00 horas do 17 de outubro de 2022 e remata ás 14.30 horas do 28 de outubro de 2022.
Santiago de Compostela, 24 de marzo de 2022
EXTRACTO da Resolución do 5 de abril de 2022 pola que se dá publicidade do Acordo do Consello de Dirección que aproba as bases reguladoras de préstamos directos para o financiamento empresarial en Galicia e se convocan en réxime de concorrencia non competitiva (código de procedemento IG408B).
Instituto Galego de Promoción Económica — III. Outras disposicións — 08/04/2022

BDNS (Identif.): 619591.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Beneficiarias
Poderán ser beneficiarias aquelas empresas que cumpran os seguintes requisitos:
a) Realicen unha iniciativa empresarial nun centro de traballo, obxecto da actuación que se vai financiar, localizada na Comunidade Autónoma de Galicia.
b) Cumpran as condicións establecidas especificamente para a correspondente modalidade de préstamo, conforme os requisitos que se detallan no anexo I das bases reguladoras.
c) Acheguen para a actuación unha contribución financeira mínima do 25 % do custo total, exenta de calquera tipo de apoio público.
Para as modalidades de préstamo especificamente indicadas no anexo I das bases reguladoras poderán ser tamén beneficiarias as persoas físicas, as agrupacións de persoas físicas ou xurídicas, agrupacións de interese económico, as sociedades civís e comunidades de bens que cumpran os requisitos do número 1.
Segundo.
Obxecto
As axudas concédense en réxime de concorrencia non competitiva e teñen por obxecto a posta en marcha das seguintes liñas de préstamos: préstamos para investimentos estratéxicos, préstamos para financiar investimentos en infraestruturas de uso compartido e desenvolvemento de proxectos en Galicia por parte de centros tecnolóxicos e asociacións empresariais, préstamos para financiar a operativa da industria auxiliar naval e préstamos para financiar a operativa de industrias afectadas polo incremento de prezo de materias primas e subministracións como consecuencia da invasión de Ucraína por Rusia.
Terceiro.
Bases reguladoras
Resolución do 5 de abril de 2022 pola que se dá publicidade do Acordo do Consello de Dirección que aproba as bases reguladoras de préstamos directos para o financiamento empresarial en Galicia e se convocan en réxime de concorrencia non competitiva (código de procedemento IG408B).
Cuarto.
Importe
Os créditos dispoñibles para concesións nesta convocatoria aboaranse con cargo á partida orzamentaria 06.A1-741A-8310 e por un importe de 20.000.000 € para o ano 2022 e 8.000.000 € para o ano 2023.
Quinto.
Prazo de presentación de solicitudes
O prazo de presentación de solicitudes comezará o día seguinte ao da publicación da resolución de convocatoria no
Diario Oficial de Galicia
e rematará o 30 de decembro de 2022, agás que se produza o suposto de esgotamento do crédito.
Santiago de Compostela, 5 de abril de 2022
RESOLUCIÓN do 24 de marzo de 2022, da Secretaría Xeral de Medios, pola que se amplía o crédito destinado ás axudas económicas dirixidas a empresas que realicen publicacións periódicas escritas integramente en galego.
Vicepresidencia primeira e Consellería de Presidencia, Xustiza e Turismo — III. Outras disposicións — 01/04/2022

O 17 de xaneiro de 2022 publicouse no
Diario Oficial de Galicia
a Resolución do 28 de decembro de 2021, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego e se convocan para o ano 2022, mediante tramitación anticipada de gasto (código de procedemento PR858A).
O artigo 2 desta resolución establece a contía inicial dos créditos destinados a financiar estas axudas con cargo á aplicación orzamentaria 04.20.461A.470.0, sen prexuízo de ulteriores variacións producidas como consecuencia dunha maior dispoñibilidade orzamentaria.
Na data actual, e coa finalidade de manter esta acción de fomento en niveis adecuados, cómpre ampliar o importe do crédito asignado a esta axuda, con cargo á aplicación orzamentaria 04.20.151A.470.0.
Polo exposto e en uso das facultades que teño atribuídas,
Artigo 1.
Ampliación de crédito
Amplíase o crédito destinado ás axudas económicas dirixidas a empresas que realicen publicacións periódicas escritas integramente en galego en 160.000,00 euros, con cargo á aplicación orzamentaria 04.20.151A.470.0. O importe total destinado ao financiamento destas axudas é de 200.000,00 euros.
Artigo 2.
Prazo de presentación de solicitudes
A presente modificación non afecta o prazo establecido na referida resolución para a presentación de solicitudes.
Artigo 3.
Réxime de recursos
Contra esta resolución poderá interpoñerse con carácter potestativo, recurso de reposición ante o mesmo órgano que ditou a resolución, no prazo dun mes contado a partir do día seguinte ao da súa publicación no
Diario Oficial de Galicia
.
Alternativamente, poderá interpoñerse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses, contados a partir do día seguinte ao da súa publicación no
Diario Oficial de Galicia
.
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 24 de marzo de 2022
RESOLUCIÓN do 25 de marzo de 2022 pola que se dá publicidade a unha encomenda de xestión de carácter técnico á Axencia Galega de Infraestruturas para a elaboración dos informes técnicos correspondentes na fase de adxudicación e a dirección de execución do contrato de obra para a construción da terminal de autobuses e dos elementos comúns coa remodelación da estación ferroviaria integrados na área intermodal da Coruña-San Cristóbal e dos contratos de servizo complementarios á obra correspondente.
Consellería de Infraestruturas e Mobilidade — III. Outras disposicións — 05/04/2022

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico, da Consellería de Infraestruturas e Mobilidade á Axencia Galega de Infraestruturas, para a elaboración dos informes técnicos correspondentes na fase de adxudicación e a dirección de execución do contrato de obra para a construción da terminal de autobuses e dos elementos comúns coa remodelación da estación ferroviaria integrados na área intermodal da Coruña-San Cristóbal e dos contratos de servizo complementarios á obra correspondentes, que ten as seguintes características:
1.1. Obxecto: esta encomenda terá por obxecto a realización das seguintes actuacións:
• Respecto do contrato de obra:
A elaboración dos informes de carácter técnico que, en relación co procedemento de adxudicación deste contrato, sexan solicitados polo órgano encomendante.
A dirección de obra e as funcións de responsable do contrato nos termos do artigo 62 da LCSP do referido contrato.
• Respecto dos contratos de servizo complementarios do contrato de obra, en concreto, o contrato do servizo de control e vixilancia das obras e o contrato do servizo de coordinación de seguridade e saúde, as funcións de responsable do contrato nos termos do artigo 62 da LCSP do referido contrato.
1.2. Natureza e alcance da xestión encomendada: esta encomenda ten natureza intersubxectiva ao seren a Consellería de Infraestruturas e Mobilidade e a AXI órganos pertencentes á mesma consellería con personalidade xurídica propia.
1.3. Prazo de vixencia: a presente encomenda está vinculada ao contrato de obra para a construción da terminal de autobuses e dos elementos comúns coa remodelación da estación ferroviaria integrados na área intermodal da Coruña-San Cristóbal, e aos seus contratos de servizo complementarios, polo que a súa duración finalizará cando remate a execución destes.
1.4. Supostos de finalización anticipada: por incumprimento total ou parcial dalgunha das partes ou por mutuo acordo.
1.5. Taxas: a encomenda non liquidará ningunha taxa a favor da AXI en concepto de custo polos servizos que se presten no seu desenvolvemento.
Santiago de Compostela, 25 de marzo de 2022
RESOLUCIÓN do 25 de marzo de 2022 pola que se dá publicidade á encomenda de xestión de carácter técnico á Axencia Galega de Infraestruturas con relación a diversas actuacións referidas á mellora viaria para o fomento da mobilidade sustentable na PO-308 (treito Fontenla-Combarro) e á mellora viaria para o fomento da mobilidade sustentable na PO-223 (O Couso-Sobral) e PO-224 (Santo André de Xeve), actuacións financiadas polo Plan de recuperación, transformación e resiliencia, financiado pola Unión Europea-NextGenerationEU.
Consellería de Infraestruturas e Mobilidade — III. Outras disposicións — 05/04/2022

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico da Consellería de Infraestruturas e Mobilidade á Axencia Galega de Infraestruturas con relación a diversas actuacións referidas á mellora viaria para o fomento da mobilidade sustentable na PO-308 (treito Fontenla-Combarro) e á mellora viaria para o fomento da mobilidade sustentable na PO-223 (O Couso-Sobral) e PO-224 (Santo André de Xeve), actuacións financiadas polo Plan de recuperación, transformación e resiliencia, financiado pola Unión Europea-NextGenerationEU, que ten as seguintes características:
– Obxecto: realización, respecto da obra de mellora viaria para o fomento da mobilidade sustentable na PO-308 (treito Fontenla-Combarro) e da obra de mellora viaria para o fomento da mobilidade sustentable na PO-223 (O Couso-Sobral) e PO-224 (Santo André de Xeve), das seguintes actuacións:
• Elaboración dos proxectos relativos ás dúas actuacións referidas.
• Elaboración, de ser o caso, de acordo co establecido no artigo 235 da Lei 9/2017, do 8 de novembro, de contratos do sector público, dos informes de supervisión dos referidos proxectos, así como a realización, de acordo co establecido no artigo 236 da Lei 9/2017, do 8 de novembro, de contratos do sector público, das actas de implantación dos referidos proxectos.
• Elaboración dos informes de carácter técnico que, en relación co procedemento de adxudicación dos contratos de obra relativos a estas dúas actuacións, sexan solicitados polo órgano encomendante.
• Dirección de execución das obras obxecto dos referidos contratos.
– Os ditos documentos serán emitidos por persoal técnico cualificado da AXI.
– Natureza e alcance da xestión encomendada: esta encomenda ten natureza intersubxectiva ao seren a Consellería de Infraestruturas e Mobilidade e a AXI órganos pertencentes á mesma consellería con personalidade xurídica propia.
– Prazo de vixencia: a presente encomenda estará vinculada á execución do contrato das obras referenciadas e, en todo caso, rematará antes do 30 de xuño de 2024.
– Supostos de finalización anticipada: por incumprimento total ou parcial dalgunha das partes ou por mutuo acordo.
– Taxas: a encomenda non liquidará ningunha taxa a favor da AXI en concepto de custo polos servizos que se presten no seu desenvolvemento.
Santiago de Compostela, 25 de marzo de 2022
CORRECCIÓN DE ERROS. Resolución do 21 de febreiro de 2022 pola que se ordena a publicación do Acordo do Consello da Xunta de Galicia do 17 de febreiro de 2022 polo que se aproba a modificación da relación de postos de traballo do organismo autónomo Instituto de Estudos do Territorio.
Consellería de Facenda e Administración Pública — III. Outras disposicións — 05/04/2022

Advertido un erro na Resolución do 21 de febreiro de 2022, publicada no DOG núm. 40, do luns 28 de febreiro de 2022, cómpre facer a oportuna corrección:
– Despois do punto de código e descrición dos corpos/escalas, cómpre engadir o seguinte:
CORRECCIÓN DE ERROS. Resolución do 7 de marzo de 2022, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión, e se convocan para o ano 2022 (código de procedemento PR852A).
Vicepresidencia primeira e Consellería de Presidencia, Xustiza e Turismo — III. Outras disposicións — 05/04/2022

Advertido erro na publicación da citada resolución no Diario Oficial de Galicia número 54, do 18 de marzo de 2022, cómpre efectuar a seguinte corrección:
Na páxina 18297, onde di: «(...) e efectuar a convocatoria para o ano 2020», debe dicir: «(...) e efectuar a convocatoria para o ano 2022».
DECRETO 40/2022, do 24 de marzo, polo que se nomea presidente do Consello Social da Universidade da Coruña a Antonio Gerardo Abril Abadín.
Consellería de Cultura, Educación e Universidade — II. Autoridades e persoal — 04/04/2022

O título IV da Lei 6/2013, do 13 de xuño, do Sistema universitario de Galicia, regula os consellos sociais das universidades públicas.
En virtude do establecido nos artigos 77.4 e 83.1 da Lei 6/2013, do 13 de xuño, do Sistema universitario de Galicia (modificado pola Lei 18/2021, do 27 de decembro, de medidas fiscais e administrativas), por proposta do conselleiro de Cultura, Educación e Universidade e logo de deliberación do Consello da Xunta na súa reunión do vinte e catro de marzo de dous mil vinte e dous,
Artigo único
Nomear presidente do Consello Social da Universidade da Coruña a Antonio Gerardo Abril Abadín.
Disposición derradeira única
Este decreto entrará en vigor o día da súa publicación no
Diario Oficial de Galicia
.
Pontevedra, vinte e catro de marzo de dous mil vinte e dous
DECRETO 39/2022, do 24 de marzo, polo que se nomea presidente do Consello Social da Universidade de Vigo a Ernesto Pedrosa Silva.
Consellería de Cultura, Educación e Universidade — II. Autoridades e persoal — 04/04/2022

O título IV da Lei 6/2013, do 13 de xuño, do Sistema universitario de Galicia, regula os consellos sociais das universidades públicas.
En virtude do establecido nos artigos 77.4 e 83.1 da Lei 6/2013, do 13 de xuño, do Sistema universitario de Galicia (modificado pola Lei 18/2021, do 27 de decembro, de medidas fiscais e administrativas), por proposta do conselleiro de Cultura, Educación e Universidade e logo de deliberación do Consello da Xunta na súa reunión do vinte e catro de marzo de dous mil vinte e dous,
Artigo único
Nomear presidente do Consello Social da Universidade de Vigo a Ernesto Pedrosa Silva.
Disposición derradeira
Este decreto entrará en vigor o día da súa publicación no
Diario Oficial de Galicia
.
Pontevedra, vinte e catro de marzo de dous mil vinte e dous
ORDE do 6 de abril de 2022 pola que se fai pública a ampliación do importe existente para a concesión das axudas convocadas pola Orde do 23 de decembro de 2021 pola que se establecen as bases reguladoras e a convocatoria de axudas destinadas aos familiares dos profesionais do mar falecidos no exercicio da súa actividade para o ano 2022, tramitado como expediente anticipado de gasto.
Consellería do Mar — III. Outras disposicións — 12/04/2022

O artigo 14.3 da Orde do 23 de decembro de 2021 pola que se establecen as bases reguladoras e a convocatoria de axudas destinadas aos familiares dos profesionais do mar falecidos no exercicio da súa actividade para o ano 2022, tramitado como expediente anticipado de gasto, establece que, de conformidade co previsto no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, unha vez esgotado o crédito dispoñible, poderá ampliarse este cando o aumento veña derivado dalgunha das condicións previstas no dito artigo.
O tráxico naufraxio do pesqueiro Villa de Pitanxo en augas de Terranova, que trouxo como consecuencia o falecemento de 6 dos seus tripulantes e a declaración de falecemento doutros 12 desaparecidos, motiva a necesidade de ampliación do importe da orde para atender a inmediata situación de desamparo económico das súas familias.
Por todo o anterior, e no uso das facultades que me foron conferidas,
Artigo único.
Ampliación do importe da Orde do 23 de decembro
Amplíase o importe total máximo da Orde do 23 de decembro de 2021 pola que se establecen as bases reguladoras e a convocatoria de axudas destinadas aos familiares dos profesionais do mar falecidos no exercicio da súa actividade para o ano 2022, na cantidade de 65.000 euros, con cargo á aplicación 15.01.721A.480.0 dos orzamentos xerais da Comunidade Autónoma de Galicia para o ano 2022.
Disposición derradeira
A presente orde producirá efectos a partir do día seguinte ao da súa publicación no
Diario Oficial de Galicia
.
Santiago de Compostela, 6 de abril de 2022
RESOLUCIÓN do 4 de abril de 2022, da Secretaría Xeral de Cultura, pola que se publican a relación dos beneficiarios e o importe das axudas concedidas en virtude da Orde do 2 de decembro de 2021 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2022 (código de procedemento CT130A).
Consellería de Cultura, Educación e Universidade — III. Outras disposicións — 12/04/2022

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade, no
Diario Oficial de Galicia
, ás axudas concedidas pola Consellería de Cultura, Educación e Universidade ao abeiro da Orde do 2 de decembro de 2021 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2022, que figuran como anexo a esta resolución.
Finalidade da axuda: a realización de actividades que teñan por obxecto a descrición de fondos documentais dos arquivos galegos segundo a metodoloxía arquivística.
Beneficiarios: entes locais e entidades privadas sen fin de lucro galegas que conten cun local estable destinado a arquivo e custodien fondos documentais constitutivos do patrimonio documental de Galicia, entendido como tal o establecido no artigo 109 da Lei 5/2016, do 4 de maio, do patrimonio cultural de Galicia.
Aplicacións orzamentarias:
– 10.40.432A.760.0: 110.000 € (cento dez mil euros).
– 10.40.432A.781.0: 35.000 € (trinta e cinco mil euros).
Santiago de Compostela, 4 de abril de 2022
Entes locais: 10.40.432A.760.0: 110.000,00 €.
Entidades sen fin de lucro galegas: 10.40.432A.781.0: 35.000,00 €.